Public procurement notice: Contract Notice
Published: 2024-07-11
Region: DK011
Contract type: Services
Procedure: Open procedure
CPV classification: 71310000 | 71311000: Civil engineering consultancy services
Submission deadline: 2024-08-16
Award criteria: price

Technical requirements: Se udbudsloven § 137, stk. 1, nr. 2.
______________________________________________________________________________________________________________________________________________________________________
DOKUMENTATION: Ved ansøgning om prækvalifikation eller tilbudsgivning skal ansøger/tilbudsgiver udfylde det fælles europæiske udbudsdokument (ESPD) som foreløbigt bevis for ikke at være omfattet af udelukkelsesgrundene. 
Den tilbudsgiver, med hvem ordregiver agter at indgå kontrakt, skal forinden kontrakttildeling fremsende serviceattest fra Erhvervsstyrelsen eller tilsvarende dokumentation, jf. udbudsloven § 135, stk. 1-3 samt § 137, stk. 1, nr. 2. Dokumentationen skal opfylde kravene i § 153, og den må højest være 6 måneder gammel. Ovennævnte dokumentation skal ligeledes fremsendes for enheder (underleverandører/underrådgivere/underentreprenører), som 
tilbudsgiveren har baseret sin økonomiske og finansielle kapacitet eller tekniske og faglige kapacitet på med henblik på opfyldelse af minimumskrav og/eller prækvalifikation.
______________________________________________________________________________________________________________________________________________________________________
UDBUDSLOVEN § 134a:
Udover ovennævnte udelukkelsesgrunde gøres opmærksom på udbuds-loven § 134a, der medfører, at ordregiver skal udelukke tilbudsgivere, som er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt GPA-aftalen eller øvrige handelsaftaler, som er forpligtende for Danmark.
Nærværende udbud omfatter rådgivning i forbindelse med projektering frem mod udbud af anlægsprojekt på Overdrevsvej. 
Projektet følger af anlægsloven: Lov nr. 802 af 07/06/2022 Lov om udvikling af statsvejnettet
Udbuddet er benævnt ”1340.R04 Aftale om rådgivning i forbindelse med anlægsarbejder på Overdrevsvej”
Der henvises til udbudsmaterialet for en mere detaljeret beskrivelse af opgaven.
Opgaven starter 3. kvartal 2024 og forventes afsluttet ultimo 2027
Den konkrete tidsplan fremgår af aftalegrundlaget.
Rådgiveraftalen indeholder en option på fagtilsyn.
Tilbudsgiver skal i ESPD eller særskilt bilag oplyse op til 5 referencer, der alene eller tilsammen dokumenter overholdelse af minimumskravet til teknisk og faglig formåen. 
De enkelte referencer skal indeholde følgende:
•	Beskrivelse: Beskrivelse af ydelsen med fokus på de elementer, der gør, at referencen støtter overholdelse af minimumskravet.
•	Beløb: Ydelsens værdi i DKK.
•	Dato: Dato for opstart (startdato) samt dato for afslutning (slutdato). For referencer, der endnu ikke er afsluttet, kan feltet ”slutdato” efterlades tomt.
•	Modtagere: Kundenavn inkl. kontaktperson og telefonnummer på denne. 
Referencerne skal enkeltvist eller tilsammen demonstrere, at tilbudsgiver lever op til følgende minimumskrav:
•	Erfaring indenfor de seneste 3 år med projektering af vej og afvanding på motortrafikveje/motortrafikveje/landeveje.
•	Erfaring indenfor de seneste 3 år med projektering af vejbroer, banebroer eller tunneller i beton.
•	Erfaring indenfor de seneste 3 år med trafikafviklingsprojekter i forbindelse med udvidelsesprojekter på motortrafikveje/motortrafikveje/landeveje.
•	Erfaring indenfor de seneste 3 år med feltundersøgelser om MKV
•	Erfaring indenfor de seneste 3 år med gennemførelse af infrastrukturprojekter med et rådgiverhonorar på det enkelte projekt på minimum 10 mio. kr. 
Hvis tilbudsgiver er en sammenslutning af virksomheder (fx et konsortium), skal der afleveres en referenceliste for hver virksomhed, idet virksomhedernes samlede referencer skal opfylde minimumskravet.
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at tilbudsgiver råder over de nødvendige ressourcer hos disse enheder. Dette skal ske ved at fremlægge tilsagn fra disse enheder om deres forpligtelser i så henseende. Tilsagn kan gives ved enhedens udfyldelse af felt hertil i ESPD og underskrift af ESPD. Opmærksomhed henledes endvidere på udbudslovens § 144, stk. 3.
Såfremt tilbudsgiver angiver flere end 5 referencer, vurderer Ordregiver alene på de 3 nyeste referencer. Ved nyeste forstås uafsluttede referencer eller referencer med ophør nærmest tilbudsfristen. Hvis flere referencer er uafsluttede, vurderer Ordregiver på referencerne med nyeste startdato.
Tilbudsgiver oplyser sin årsomsætning for de seneste tre afsluttede regnskabsår.
Det er et minimumskrav, at tilbudsgiver har haft en årsomsætning på min. 15 mio. kr. hvert af de seneste tre afsluttede regnskabsår.
Den påtænkte vinder af udbuddet skal, hvis oplysningerne ikke kan hentes af Ordregiver selv, inden tildeling fremsende dokumentation for nettoomsætningen i form af kopi af årsregnskab eller revisorpåtegnet oplysninger om nettoomsætning.
Hvis tilbudsgiver er en sammenslutning af virksomheder (fx et konsortium), skal oplysningerne gives for hver enkelt virksomhed, idet summen af virksomhedernes nettoomsætning skal opfylde minimumskravet.
Hvis tilbudsgiver baserer sig på andre enheders (virksomheders) formåen, skal tilbudsgiver godtgøre, at de har ret til at råde over de nødvendige ressourcer hos disse enheder. Dette skal ske ved at fremlægge underskrevet støtteerklæring fra de støttende enheder, der indebærer tilsagn om solidarisk hæftelse.
Udbudsmaterialet indeholder en arbejdsklausul iht. Cirkulære nr. 9471 af 30. juni 2014 om arbejdsklausuler i offentlige kontrakter.
Udbudsmaterialet indeholder krav om, at entreprenøren skal underskrive en erklæring jf. RÅDETS FORORDNING (EU) 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine, Artikel 5k